CELEX: 32015D0655
Language: lv
Date: 2015-04-23 00:00:00
Title: Komisijas Īstenošanas lēmums (ES) 2015/655 (2015. gada 23. aprīlis), ko saskaņā ar Eiropas Parlamenta un Padomes Regulas (ES) Nr. 528/2012 3. panta 3. punktu pieņem par odu apkarošanai paredzēto polidimetilsiloksāna bāzes savienojumu, kas tiek laists tirgū (Dokuments attiecas uz EEZ)

25.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 107/75
            
         KOMISIJAS ĪSTENOŠANAS LĒMUMS (ES) 2015/655
   (2015. gada 23. aprīlis),
   ko saskaņā ar Eiropas Parlamenta un Padomes Regulas (ES) Nr. 528/2012 3. panta 3. punktu pieņem par odu apkarošanai paredzēto polidimetilsiloksāna bāzes savienojumu, kas tiek laists tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 3. panta 3. punktu,
   tā kā:
   
               (1)
            
            
               Beļģija 2014. gada 16. maijā lūdza, lai Komisija, ievērojot Regulas (ES) Nr. 528/2012 3. panta 3. punktu, lemtu par to, vai odu kontrolei paredzētais polidimetilsiloksāna bāzes savienojums minētās regulas 3. panta 1. punkta a) apakšpunkta nozīmē ir vai nav biocīds.
            
         
               (2)
            
            
               Saskaņā ar informāciju, ko sniedza uzņēmums, kurš laiž tirgū minēto produktu, polidimetilsiloksāna bāzes savienojuma rezultātā uz ūdenstilpēm veidojas plāna silikona plēve. Silikona plēves zemais virsmas spraigums neļauj odu kāpuriem elpot, bet odu mātītēm – izdēt olas uz ūdens virsmas, cenšoties to darīt, daudzas no tām noslīkst.
            
         
               (3)
            
            
               Tādējādi polidimetilsiloksāna bāzes savienojums veido fizisku barjeru odu reprodukcijai.
            
         
               (4)
            
            
               Saskaņā ar Regulas (ES) Nr. 528/2012 3. panta 1. punkta a) apakšpunktu biocīdi ir tikai tie produkti, kas paredzēti, lai iznīcinātu, atbaidītu, padarītu nekaitīgu jebkuru kaitīgu organismu, kavētu tā iedarbību vai uz to iedarbotos citādā veidā, kas nav tikai fiziska vai mehāniska iedarbošanās.
            
         
               (5)
            
            
               Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Odu apkarošanai paredzētais polidimetilsiloksāna bāzes savienojums, kura rezultātā uz ūdenstilpēm veidojas zemāka virsmas spraiguma silikona plēve un kuru šim nolūkam laiž tirgū, Regulas (ES) Nr. 528/2012 3. panta 1. punkta a) apakšpunkta nozīmē nav biocīds.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 23. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.